Jabarkan . dari Leo Hendrik Baekeland dalam bahasa sunda

Baekeland digawé pikeun parusahaan Antony salila dua taun, teu kungsi lila tuluy muka usaha sorangan dina  taun 1891 dina widang konsultan kimia. Tapi ieu henteu lila manéhna balik deui kana kertas foto anu geus ditaluntik leuwih jero tur ngahasilkeun di mana  bisawaé gambar anu bakal dicitak bisa digedékeun ukuran-na henteu kudu maké cahaya lampu. Sanggeus dua taun usaha satékah polah  pikeun ngahasilkeun karya tulis anu sampurna anu dibéré judul  "Velox". Nincak mangsana  Amérika ngarandapan katalangsara ku alatan  résési katambah teuaya  invéstor atawa anu meuli kana produk anyarna.  Antukna   Baekeland ngayakeun gawé bareng jeung Léonard Jacobi  ditululuykeun ku  ngadegkeun pausahan (Nepera Kimia ) di Nepera Park, New York. Saterusna ieu jadi suksés komérsil kertas fotografik

Dina taun 1899, Jacobi, Baekeland, jeung  Albert Hahn, ngajual Nepera ka Géorge éastman asalna ti éastman Kodak Co hargana $750,000. tina ieu transaksi Baekeland kabagéan kurang leuwih $215,000.

Tuluy waé Baekeland meuli "Snug Rock", hiji imah  di Yonkers, New York, di dieu Baekeland ngawangun laboratorium pribadi anu pereték/lengkep.

salah sahiji katangtuan dina mangsa ngajual ieu  Nepera, nyaéta Baekeland kudu panuju pikeun henteu ngayakeun deui panalungtikan dina widang fotografi sahenteuna dina waktu 20 taun. Manéhna kudu nalungtik widang anu séjén. Dimimitian ku balik deui ka Jerman dina taun 1900,  "geusan nyoréang deui perkara éléktrokimia" di Institut Tehnis di Charlottenburg.

Dina mangsa mulang deui ka  Amerika Serikat, Baekeland sanajan henteu lila mantuan Clinton Paul Townsend jeung Elon Huntington Hooker ngaréngsékeun dina ngamekarkeun produksi  sél éléktrolit anu hadé. Baekeland dipercaya jadi konsultan independen, anu mana diamanatkeun pikeun ngawangun jeung ngoperasikeun pabrik percontohan. Baekeland ngamekarkeun sel diafragma kuat pikeun prosés  chloralkali, maké kaén tinun asbés dieusian ku campuran oksida beusi, ramat asbés jeung beusi hidroksida. Hasil Baekeland nyampurnakeun ieu penting dina mangsa ngadeg na  Hooker Chemical Company dina ngawangun  salah sahiji pabrik elektrokimiapang gedéna sadunya.